text: Ny forklaring fra offer: Kendte voldsmand 
  07 marts 2015 kl. 06.28
  Overfald og groft røveri i Horsens natten til den 7. december sidste år har taget en vending. Opklaring nu tæt på. Det skriver Horsens Folkeblad lørdag.
  Først lød forklaringen fra en 18-årig mand, der havde været udsat for et groft overfald og røveri, at han ikke kendte gerningsmændene. Men nu er han kommet i tanke om, at han faktisk kendte dem.
  Episoden fandt sted natten til den 7. december sidste år. Her blev den han pludselig mødt af tre mænd i en bil. De truede ham med en kniv til at sætte sig ind i bilen, gav ham bind for øjnene og tvang ham til at hæve
  penge. Første gang ved en hæveautomat på Nørretorv, der imidlertid var ude af drift. Derfra gik turen til Horsens Sundhedshus på Grønlandsvej,
  hvor han hævede i alt 6000 kr., inden han blev sluppet fri.
  Nu har det altså vist sig, at den 18-årige kendte en af dem. Det har
  ført til, at politiet har anholdt og sigtet to af de tre mænd, en 18-årig og en 25-årig mand, begge fra Horsens.
  Begge mænd er sigtet for røveri, og ifølge politikommissær Allan Munkholm, Sydøstjyllands Politi, har den 18-årige erkendt. Den
  25-årige nægter sig skyldig.
  Allan Munkholm oplyser til Horsens Folkeblad, at politiet ikke er kommet et motiv meget nærmere.
  - Men de har haft et skænderi tidligere på aftenen, så meget tyder på, at episoden er en videreudvikling af det skænderi, siger han til Horsens Folkeblad.
  Læs hele artiklen her:
  